laion/Wikipedia-Exotic huggingface dataset:
גביע אסיה בכדורגל 2019

גביע אסיה בכדורגל 2019 היה הטורניר ה-17 של גביע אסיה בכדורגל שהתקיים בין ה-5 בינואר ל-1 בפברואר 2019 וכלל 24 נבחרות. הזמן להגיש הצעות לאירוח הטורניר היה בין 15 בדצמבר 2012 ל-2 בפברואר 2013. המדינות שהציעו לארח את הטורניר הן: בחריין, סין, איראן, כווית, לבנון, מלזיה, מיאנמר, עומאן, ערב הסעודית, תאילנד ואיחוד האמירויות הערביות. ההכרזה על זהות המארחת התקיימה במרץ 2015 ואיחוד האמירויות הערביות נבחרה לארח את המשחקים. במשחק הגמר ניצחה קטר את יפן בתוצאה 1-3 וזכתה בטורניר לראשונה בתולדותיה. איחוד האמירויות הערביות איחוד האמירויות הערביות - איחוד האמירויות הערביות אירחה את הטורניר בשנת 1996. תאילנד תאילנד - תאילנד אירחה את הטורניר בשנת 1972 ולקחה חלק באירוח הטורניר ב-2007 יחד עם מלזיה, וייטנאם ואינדונזיה. הערים בתאילנד שמוכנות לארח את הטורניר הן בנגקוק, צ'יאנג מאי, רצ'סימה, נונטבורי ופטומטני. ערב הסעודית ערב הסעודית - ערב הסעודית לא אירחה את הטורניר מעולם. איראן איראן - לאחר שהצעתה לארח את גביע אסיה ב-2011 לא התקבלה, איראן ניסתה לארח את הטורניר ב-2019. איראן אירחה את הטורניר בעבר בשנת 1968 וב-1976. הערים באיראן שמוכנות לארח את הטורניר הן טהראן, תבריז, שיראז, כרמאן, אספהאן ומשהד. אם איראן הייתה נבחרת לארח את הטורניר ב-2019, זו הייתה הפעם השלישית שהטורניר נערך באדמתה. כווית כווית - כווית אירחה את גביע אסיה בשנת 1980. מיאנמר מיאנמר - מיאנמר לא אירחה את גביע אסיה מעולם. בחריין בחריין - ב-22 בינואר 2013 בחריין הודיעה שהיא מבקשת לארח את גביע אסיה בכדורגל 2019. החלטה זו התקבלה לאחר שבחריין אירחה את גביע הגולף לאומות של שנת 2013. ב-7 בספטמבר 2013 בחריין הודיעה שהיא מבטלת את הצעתה לאירוח הטורניר. הרפובליקה העממית של סין סין - בפברואר 2013 הגישה סין בקשה לאירוח הטורניר. סין אירחה את הטורניר בעבר ב-2004. הערים שהיו מוכנות לארח את הטורניר היו: בייג'ינג, דאליין, נאנג'ינג, שיאן, צ'נגדו, צ'ינגדאו, צ'אנגשה, גואנגג'ואו וווהאן. בספטמבר 2013 הודיע ארגון הכדורגל הרשמי של סין שהוא מבטל את בקשת האירוח של סין כדי להתרכז בפיתוח הכישרונות הצעירים של נבחרת סין. עומאן עומאן - עומאן לא אירחה את גביע אסיה מעולם. היא ביקשה לארח את הטורניר ב-2019, אך התחרטה וביטלה את הבקשה. לבנון לבנון - לבנון אירחה את הטורניר בשנת 2000. היא ביקשה לארח את גביע אסיה ב-2019, אך ביטלה את בקשתה. מלזיה מלזיה - מלזיה אירחה את הטורניר ב-2007 יחד עם תאילנד, אינדונזיה ווייטנאם. היא ביקשה לארח את הטורניר של 2019, אך התחרטה וביטלה את הבקשה. חלוקה לדרגים בתום שלב הבתים תיערך השוואה בין הנבחרות שסיימו במקום השלישי, וארבע הנבחרות עם המאזן הטוב ביותר יעלו לשלב הנוקאאוט. מדיה וקבצים בנושא גביע אסיה בכדורגל 2019 בוויקישיתוף אתר האינטרנט הרשמי של גביע אסיה בכדורגל 2019 השתתפה בתור נבחרת דרום וייטנאם בכדורגל דרום תימן העפילה לתחרות ב-1976 אולם נבחרת תימן נרשמה כממשיכתה של צפון תימן
ונציה (נפה)

נפת ונציה (באיטלקית: Provincia di Venezia) הייתה נפה במחוז ונטו שבאיטליה. היא משתרעת על שטח של 2,462 קמ"ר, ובשנת 2014 התגוררו בה 855,142 נפש. בירתה של הנפה בעיר ונציה. הנפה גובלת בנפת אודינה ובנפת פורדנונה במחוז פריולי-ונציה ג'וליה בצפון-מזרח. בדרום היא גובלת בנפת רוביגו ובמערב היא גובלת בנפת טרויזו ובנפת פדובה. במזרח היא גובלת בים האדריאטי. ב-2015 הוחלט לבטל את הנפה ולשנות את מעמדה לשל מטרופולין עירונית. ונציה מדיה וקבצים בנושא ונציה בוויקישיתוף אתר האינטרנט הרשמי של ונציה ערך זה הוא קצרמר בנושא גאוגרפיה של איטליה ובנושא היסטוריה. אתם מוזמנים לתרום לוויקיפדיה ולהרחיב אותו.
תזמורת סינפוניה של לונדון

תזמורת סינפוניה של לונדון (באנגלית: City of London Sinfonia) היא תזמורת קאמרית אנגלית היושבת בלונדון ומופיעה בקביעות בקדוגאן הול ובקתדרלת סנט פול. כמו כן היא פועלת כתזמורת הבית של האופרה של הולנד פארק(אנ'). תזמורת סינפוניה מקיימת הופעות בית שנתיות בארבע ערים בדרום אנגליה: איפסוויץ', קינגס לין, היי וייקומב וצ'טאם. היא מקליטה בקביעות ויוצאת מדי שנה לסיור מעבר לים. הסינפוניה מבצעת רפרטואר לתזמורת קאמרית ולאנסמבל מתקופת הבארוק עד ימינו אלה, ויצא לה מוניטין מיוחד הודות לשימת דגש בתוכניות הקונצרטים שלה על הקול האנושי. ריצ'רד היקוקס(אנ') ייסד את תזמורת סינפוניה בשנת 1971 והמשיך לפעול כמנהל המוזיקלי והמנהל האמנותי שלה עד מותו בנובמבר 2008. בין המנצחים הראשיים האורחים בעבר נמנו מרין אלסופ ודגלס בויד. בנובמבר 2009 הודיעה התזמורת על מינויו של סטיבן לייטון(אנ') למנהל האמנותי השני שלה, מינוי שנכנס לתוקף בעונת 2010–2011, בחוזה התחלתי ל-3 שנים. לייטון נושא גם בתואר מנצח ראשי. במקביל, הודיעה תזמורת סינפוניה על מינויו של הקלרינטן מייקל קולינס, גם הוא למשרת מנצח ראשי, החל בספטמבר 2010 לתקופה התחלתית של 3 שנים. סטיבן לייטון סיים את תפקידו כמנצח הסינפוניה בשנת 2016 ומייקל קולינס סיים שנה אחריו בשנת 2017. כיום הכנרת אלכסנדרה ווד (אנ') משמשת בתור מנהלת קריאייטיב ומנהלת אמנותית של הסינפוניה. תזמורת סינפוניה של לונדון זכתה בפרסים שונים, בהם "פרס האנסמבל הגדול" מטעם החברה הפילהרמונית המלכותית, פרס גראמי להקלטת האופרה הטובה ביותר, על ההקלטה של "פיטר גריימס(אנ')" מאת בנג'מין בריטן, ופרס האמנויות, העסקים והשימור מאת הארגון הלאומי לאמנויות ועסקים, כהכרה בהישגי שותפותה עם הפטרון העיקרי MMC. הסינפוניה עוסקת במגוון פעילויות בתחום החינוך והקהילה בכל רחבי הממלכה המאוחדת. נגניה מקדישים כ-100 ימים בשנה בנגינה עם קשת רחבה של קבוצות קהילתיות, הן צעירות והן וקשישות, ברחבי המדינה. נוסף לכך החלה התזמורת בשנת 2000 בתוכנית לפיתוח כישורים מקצועיים, "התפתחות באמצעות מוזיקה", העושה שימוש במוזיקה כאמצעי לחקר התנהגויות וגישות בעסקים ובארגונים מקצועיים. תזמורת סינפוניה של לונדון הקליטה רפרטואר תזמורתי-קאמרי ואופראי למספר חברות, בהן צ'אנדוס והיפריון. ריצ'רד היקוקס (1971 - 2008) סטיבן לייטון (2010 - 2016) מייקל קולינס (2010 - 2017) אלכסנדרה ווד (2017 - ממשיכה; מנהלת קריאייטיב) אתר האינטרנט הרשמי של תזמורת סינפוניה של לונדון תזמורת סינפוניה של לונדון, באתר ספוטיפיי תזמורת סינפוניה של לונדון, באתר AllMusic (באנגלית) תזמורת סינפוניה של לונדון, באתר MusicBrainz (באנגלית) תזמורת סינפוניה של לונדון, באתר Discogs (באנגלית) תזמורת סינפוניה של לונדון, באתר Songkick (באנגלית)
טרוויזו (נפה)

נפת טרוויזו (באיטלקית: Provincia di Treviso) היא נפה במחוז ונטו שבאיטליה. היא משתרעת על שטח של 2,476 קמ"ר, ונכון לשנת 2014 מתגוררים בה 888,249 תושבים. בירתה של הנפה בעיר טרוויזו. הנפה גובלת בנפת בלונו בצפון. במזרח היא גובלת בנפת פורדנונה במחוז פריולי-ונציה ג'וליה. בדרום היא גובלת בנפת ונציה ובנפת פדובה. במערב היא גובלת בנפת ויצ'נצה. מדיה וקבצים בנושא טרוויזו בוויקישיתוף אתר האינטרנט הרשמי של טרוויזו ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
דורון מיינרט

דורון מיינרט (נולד ב-1960) הוא קצין בדרגת אלוף-משנה במילואים בצה"ל, אשר פיקד על עוצבת ראם. נולד וגדל בקיבוץ בית השיטה. עם גיוסו לצבא בשנת 1978 שובץ בחיל השריון. בשריון עבר מיינרט הכשרה כלוחם וקורס מפקדי טנקים. בהמשך השלים קורס קצינים ושימש כמפקד מחלקת טנקים. בהמשך שימש כמ"פ לאחר מכן השתחרר והיה שותף בהקמת הקיבוץ העירוני תמוז. חזר לצהל לאחר 7 שנים כמפקד גדוד טנקים. בתפקידו הבא שימש כמפקד עוצבת ראם. לאחר מכן שימש כרמ"ח תכנון מבצעים באגף המבצעים וכראש מנהלת התרגילים. בשנת 2011 פרש מצה"ל. לאחר שחרורו עבד בחברת NESS. מיינרט הוא בעל תואר ראשון בפילוסופיה ובהיסטוריה של עם ישראל מטעם האוניברסיטה העברית ותואר שני במדע המדינה מטעם אוניברסיטת חיפה. מיינרט, המתגורר בפתח תקווה, גרוש ואב לשניים. בשנת 2022 נפצע קל מתקיפת מתנחלים כאשר השתתף בנטיעות של אנשי שמאל של בין הכפר בורין לגבעת סנה יעקב. רותם שטרקמן, "בעל שבא הביתה פעם בשבועיים וישן 3 שעות בג'יפ? סיפור נחמד, אבל לא קשור למציאות", באתר TheMarker‏, 27 ביולי 2015 אל"ם (מיל) דורון מיינרט, באתר בינה. מפרי עטו משריון למיכון אווירי - הצעה לאימוץ רעיון העוצבה ממוכנת האוויר בצה"ל, מערכות 370 (אפריל 2000), עמ' 2–15. על מלחמת ברירה ועל הוגנות ואתיקה בכתיבה, מערכות 379-378 (ספטמבר 2001), עמ' 80–81. באין הרתעה דרושה הכרעה, באתר הארץ, 30 ביולי 2014. הקבינט החליט נכון: לא מדובר במבצע הכרעה, באתר nrg‏, 3 באוגוסט 2014. להגדיל את הגזר, וגם את המקל, באתר nrg‏, 12 באוגוסט 2014. שאול אמסטרדמסקי, "הפנסיה שלנו באמת מוגזמת", באתר כלכליסט, 10 באפריל 2013. תיעוד פעילי שמאל הותקפו באבנים ובמקלות בידי יהודים בשומרון, ביוטיוב של כאן ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
בר יהודה

האם התכוונתם ל... רב שמואל בר יהודה – אמורא מהדור השלישי של התקופה שחי בבבל, ומאוחר יותר עלה לארץ ישראל ישראל בר-יהודה – פעיל ציוני, חבר הכנסת ושר בממשלת ישראל דרך בר-יהודה – כביש 752 המחבר את חיפה דרך העיר נשר עם מחלף יגור שבעמק זבולון גשר בר-יהודה – גשר על נחל הירקון לאורך רחוב אבן גבירול בתל אביב מנחת בר-יהודה – מנחת הנמצא למרגלות מצדה בר יהודה (שכונה) – שכונה בפתח תקווה בן יהודה
Ln (פקודה)

ln (קיצור של link; מאנגלית: "קישור") היא תוכנית יוניקס סטנדרטית ליצירת קישורים לקבצים. ישנם שני סוגי קישורים לקבצים, אשר שניהם ניתנים ליצירה בעזרת הפקודה ln: קישור סימבולי (symbolic link, נקרא גם soft link) קישור חזק (hard link) למעשה, הפקודה משתמשת בקריאות המערכת link() ו-symlink() על מנת ליצור קישור חזק או סימבולי, בהתאמה. תחביר הפקודה הוא כדלקמן: ln [OPTIONS] source_file... target_file על מנת ליצור קישור סימבולי יש להשתמש בדגל -s. לדוגמה: $ ln -s a b $ ls -l total 0 -rw-rw-r--. 1 user group 0 Aug 3 18:10 a lrwxrwxrwx. 1 user group 1 Aug 3 18:10 b -> a ln באתר The Open Group ln invocation באתר פרויקט גנו link(2), דף העזרה של קריאת המערכת במערכת ההפעלה לינוקס. symlink(2), דף העזרה של קריאת המערכת במערכת ההפעלה לינוקס. Man Page for ln, מתוך תקן POSIX, באתר מערכת הפעלה יוניקס. ln, דף העזרה באתר מערכת ההפעלה FreeBSD. ln(1), דף העזרה במערכת ההפעלה לינוקס.
DF

האם התכוונתם ל... מפלגת העם הדנית (Dansk Folkeparti) דראגונפורס – להקת פאוור מטאל בריטית דיוטי פרי – חנות פטורה ממס כוח דלתא – יחידה מיוחדת בצבא ארצות הברית טיל דונגפנג - סדרת טילים בליסטיים סיניים דונגפנג 4 – טווח בינוני דונגפנג 21 – טיל בליסטי דו-שלבי דונגפנג 26 – שדרוג של DF-21 df – פקודה במערכת ההפעלה יוניקס
חיבה (פירושונים)

האם התכוונתם ל... חיבה – רגש חיובי של שייכות וקרבה שם חיבה – שם הניתן לאדם על ידי בני משפחתו או ידידיו, בנוסף לשמו הרשמי, כדרך להבעת חיבה כלפיו חיבה (חורבה) – חורבה בשיפולי הרי ירושלים אל-חיבה – אתר ארכאולוגי במצרים מרכז חיבה התנועה למורשת ישראל
בלונו (נפה)

נפת בלונו (באיטלקית: Provincia di Belluno) היא נפה במחוז ונטו שבאיטליה. היא משתרעת על שטח של 3,678 קמ"ר, ובשנת 2011 התגוררו בה 213,474 נפש. בירתה של הנפה בעיר בלונו. הנפה גובלת בטירול ובקרינתיה באוסטריה בצפון. היא גובלת בנפת אודינה ובנפת פורדנונה במחוז פריולי-ונציה ג'וליה במזרח. בדרום היא גובלת בנפת טרויזו ובנפת ויצ'נצה. הנפה גובלת בנפת טרנטו ובנפת בולצנו במחוז טרנטינו - אלטו אדיג'ה במערב. מוזיאון בלונו (Museo Civico di Belluno) ארמון בבלונו. ציור במוזיאון בבלונו. מדיה וקבצים בנושא בלונו בוויקישיתוף אתר האינטרנט הרשמי של בלונו ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
Df (פקודה)

df (ראשי תיבות: disk free; בתרגום חופשי: "מקום פנוי בדיסק") היא תוכנית יוניקס סטנדרטית המשמשת להצגת המקום הפנוי במערכות הקבצים במערכת. df ממומש בדרך כלל על ידי קריאת מערכות הקבצים המעוגנות במערכת מתוך הקובץ /etc/mtab, ושימוש בקריאת המערכת statfs(). פלט הפקודה כולל בתוכו את הפרמטרים הבאים: <fs name>, <total space>, <space used>, <space free>, <percentage used>, <fs root> שם מערכת הקבצים, מקום סה"כ, מקום מנוצל, מקום פנוי, אחוז מנוצל, ומיקום עגינה. דוגמה לפלט הפקודה: $ df -h Filesystem Size Used Avail Use% Mounted on /dev/sda1 127G 6.0G 114G 5% / tmpfs 3.9G 0 3.9G 0% /dev/shm /dev/sdb2 30G 115M 28G 1% /home/oracle /dev/sdc1 550G 70M 522G 1% /home/data תחביר הפקודה, באופן כללי, הוא כדלקמן: df [OPTIONS] [file...] כאשר לא מצוין קובץ, הפקודה מדפיסה את כל מערכות הקבצים המעוגנות במערכת. כאשר מצוינים קבצים הפקודה מדפיסה את מערכות הקבצים שאליהם שייכים הקבצים. הדגל -h מציין הדפסה בקילובייט, מגהבייט או גיגהבייט, בהתאם לגודל. הדגל -i מציין הדפסת מספר ה-inodes הפנויים במערכת הקבצים. הדגל -l מציין הדפסת מערכות קבצים מקומיות בלבד. fstab df באתר The Open Group df invocation באתר פרויקט גנו df(1) באתר מערכת ההפעלה FreeBSD mtab page from Section 5 of the unix 8th manual, דף העזרה של הקובץ mtab במערכת ההפעלה יוניקס גרסה 8. statfs(2), דף העזרה במערכת ההפעלה FreeBSD. statfs(2), דף העזרה במערכת ההפעלה לינוקס.
שרה רפרטי

שרה גריי רפרטי (באנגלית: Sarah Gray Rafferty‏; נולדה ב-6 בדצמבר 1972) היא שחקנית אמריקאית, הידועה בעיקר בתפקידה כדונה פולסן בסדרת הדרמה המשפטית "Suits"‏ (2019-2011). רפרטי נולדה בעיירה ניו כנען, קונטיקט שבארצות הברית; בתם של מרי לי רפרטי, יו"ר המחלקה לאנגלית בבית ספר ואביה, מייקל גריפין רפרטי הבן, שנהנה משתי קריירות מצליחות בתחום הפיננסים וציור שמן. היא הבת הצעירה מארבע בנות; אחיותיה הן מאורה, אן וקונסטנס. היא גדלה בעיירה גריניץ' (אנ'), קונטיקט. למדה באקדמיית פיליפס (אנ') באנדובר (אנ'), מסצ'וסטס וסיימה את לימודיה שם ב-1989. בשנתה האחרונה בתיכון, נסעה לאנגליה ולמדה אמנויות הבמה במשך שנה באוניברסיטת אוקספורד. לאחר מכן החלה לימודים לתואר ראשון באנגלית ותיאטרון בהמילטון קולג' (אנ') (1990-193) בניו יורק. בהמשך למדה לתואר שני באמנויות בבית הספר לדרמה של אוניברסיטת ייל (1993-96). ב-23 ביוני 2001 נישאה רפרטי לאלכסנטרי "סאנטו" אולי-פקה ספאלה, אותו פגשה באוניברסיטת ייל. לזוג יש שתי בנות.; אונה גריי ואיריס פריידי. מדיה וקבצים בנושא שרה רפרטי בוויקישיתוף שרה רפרטי, ברשת החברתית אקס (טוויטר) שרה רפרטי, במסד הנתונים הקולנועיים IMDb (באנגלית) שרה רפרטי, באתר AllMovie (באנגלית) שרה רפרטי, באתר Rotten Tomatoes (באנגלית) שרה רפרטי, באתר Metacritic (באנגלית) שרה רפרטי, במסד הנתונים הקולנועיים KinoPoisk (ברוסית)
RM

האם התכוונתם ל... רייכסמארק – המטבע של גרמניה משנת 1924 ועד 1948 חיל הנחתים המלכותי (Royal Marines) - חיל נחתים בצבא הבריטי rm – פקודה במערכת ההפעלה יוניקס RM – ראפר קוריאני, מנהיג להקת הקיי-פופ BTS מערכת שינוי הגבלה (מערכת RM, restriction modification) שמצויה בחיידקים ובאורגניזמים פרוקריוטיים אחרים RM (אנ') – המיקסטייפ הראשון של RM
מורליה

מורליה (בספרדית: Morelia; נודעה בעבר בשם ואיאדוליד, בספרדית: Valladolid) היא בירת מדינת מיצ'ואקאן במקסיקו. העיר הוכרה כאתר מורשת עולמית של אונסק"ו ב-1991. הספרדים הגיעו לראשונה לאזור בו נמצאת כיום מורליה ב-1525 וכבשו אותו. ב-1541 מספר אנשים בראשות המשנה למלך במקסיקו אנטוניו דה מנדוסה ייסדו את "נואבה סיודד דה מיצ'ואקאן" (העיר החדשה של מיצ'ואקאן). ההתיישבות גדלה במהירות, ואנשי העיר פאצקוארו, שהייתה מרכז האזור לפני בואם של הספרדים, חששו שההתיישבות החדשה תהפוך לבירת האזור ושלחו את ואסקו דה קירוגה לספרד כדי לקבל מעמד רשמי של עיר לפני נואבה סיודד דה מיצ'ואקאן. לאחר שפאצקוארו קיבלה מעמד של עיר, שם ההתיישבות שונה ל"גואיאנגראו". ב-1545 גואיאנגראו קיבלה מעמד של עיר ושמה שונה ל"ואיאדוליד", כהוקרה לעיר ואיאדוליד בספרד. ב-1580 ואיאדוליד הפכה למרכז אזור מיצ'ואקאן מבחינה פוליטית ודתית. ב-1810, במהלך מלחמת העצמאות של מקסיקו, צבאו של מיגל אידלגו אי קוסטייה, מנהיג המורדים באותה עת, הצליח לכבוש את ואיאדוליד מידי כוחות ספרד, אך המלוכנים החזירו אותה לשליטתם תוך זמן קצר. כעבור מספר שנים צבא המורדים בהנהגת חוסה מריה מורלוס ניסה לכבוש מחדש את העיר, אך הובס על ידי המלוכנים בהנהגת אגוסטין דה איטורבידה. העיר נותרה בידי המלוכנים עד 1821, שנת סיום המלחמה, כאשר כוח בהנהגת ויסנטה גררו ואיטורבידה, שעבר לצד המורדים, כבש את העיר. ב-1824 מקסיקו העצמאית חולקה למדינות וואיאדוליד נבחרה להיות בירת מדינת מיצ'ואקאן החדשה. ב-1828 שם העיר שונה למורליה כהוקרה לחוסה מריה מורלוס. ב-1863 הצרפתים כבשו את העיר כחלק מניסיון להשתלט על מקסיקו, ובירת החלק שנותר ממדינת מיצ'ואקאן עברה לאורואפן. ב-1867 המקסיקנים השתלטו מחדש על העיר ובירת מיצ'ואקאן חזרה למורליה. העיר הייתה מרכז השכלתי במקסיקו עוד בתקופה הקולוניאלית. בעיר פועלות מספר אוניברסיטאות, בהן האוניברסיטה המיצ'ואקאנית של סן ניקולאס דה אידלגו, אחד המוסדות העתיקים ביותר להשכלה גבוהה באמריקה, האוניברסיטה הטכנולוגית של מורליה ואוניברסיטת ואסקו דה קירוגה. את מורליה משרת נמל התעופה הבינלאומי חנרל פרנסיסקו מוחיקה, המציע טיסות ליעדים במקסיקו ובארצות הברית. פרק זה לוקה בחסר. אנא תרמו לוויקיפדיה והשלימו אותו. ארצות הברית פולרטון, קליפורניה, ארצות הברית מדיה וקבצים בנושא מורליה בוויקישיתוף אתר האינטרנט הרשמי של מורליה המרכז ההיסטורי של מורליה באתר אונסק"ו (באנגלית) מורליה, באתר אנציקלופדיה בריטניקה (באנגלית) המרכז ההיסטורי של מורליה באתר אונסק"ו (באנגלית)
Rm (פקודה)

rm (קיצור של המילה remove; באנגלית: "להסיר") היא פקודה במערכת ההפעלה יוניקס מערכות הפעלה דמויות יוניקס המשמשת להסרת קבצים, תיקיות, וקישורים ממערכת הקבצים. הפקודה rm מסירה את ההפניה לקובץ ממערכת הקבצים. האובייקט (inode) המייצג את הקובץ נמחק רק כאשר כל ההפניות אליו נמחקות. על מנת למחוק תיקייה ריקה דרושה הרשאת כתיבה בה, ועל מנת למחוק קובץ דרושה הרשאת כתיבה לתיקייה בה הוא נמצא, כאשר ההרשאות לקובץ עצמו אינן רלוונטיות. במערכות יוניקס ומערכות דמויות יוניקס לא קיים מנגנון כדוגמת סל מיחזור, ולכן הסיכוי למחיקה לא מכוונת גדול. לכן, במקרים רבים משתמשים בדגל -i, אשר מוודא את המשתמש בשאלה על כל קובץ לפני מחיקתו. מנהלי מערכת יוצרים לעיתים קרובות הפניה בצורה הבאה, על מנת למנוע ממשתמשים מלמחוק קבצים שלא לצורך: alias rm="rm -i" במערכות סולאריס ומערכות המבוססות על פרויקט גנו כדוגמת לינוקס, נוסף משנת 2005 מנגנון המגן מפני הפקודה rm -rf /, אשר מוחקת את כלל הקבצים במערכת. תחביר הפקודה הוא כדלקמן: rm [OPTIONS] file... דגלים נפוצים לפקודה הם -r המאפשר מחיקה רקורסיבית לתיקיות ותוכנן, -i המפעיל מצב אינטראקטיבי בו המשתמש צריך לאשר כל מחיקה, ו--f המאפשר מחיקה ללא שאלות או שגיאות במידה וקבצים אינם קיימים. דוגמה לשימוש בפקודה: $ ls foo $ rm -i foo remove foo? y $ ls מדיה וקבצים בנושא Rm בוויקישיתוף rm באתר The Open Group Unix - Frequently Asked Questions - How do I "undelete" a file?, באתר faq.com. "rm -rf /" protection, בק ג'ון, חברת אורקל, 1 באוקטובר 2004.
סנדי פוינט

סנדי פוינט טאון (באנגלית: Sandy Point Town) היא העיר השנייה בגודלה במדינת סנט קיטס ונוויס שבאיי ליווארד באנטילים הקטנים שבים הקריבי. העיר שוכנת לחופו הצפון-מערבי של האי סנט קיטס, ומשמשת כבירת מחוז סנט אן סנדי פוינט. אל האזור בו שוכנת העיר הגיע בשנת 1623 מגלה הארצות הבריטי סר תומאס וורנר. בשנות העשרים של המאה ה-17 נוסדה העיר, ובמהרה הפכה למרכז המסחרי של סנט קיטס. נמל העיר היה אחד העמוסים באזור, כפי שמעידים למעלה משלוש מאות שרידי המחסנים הפזורים על קו החוף. בשנת 1727 הועברו מרכזי המסחר לבירה באסטר, וסנדי פוינט איבדה את חשיבותה. בנובמבר 1984 פגע בעיר הוריקן קלאוס, וגרם לנזקים כבדים. בעקבות ההוריקן נסגר הנמל. מצודת ברימסטון היל, המבצר הגדול ביותר שבנו הבריטים במזרח הקריביים, נבנה על מנת להגן על סנדי פוינט ועל מבצר צ'ארלס פוינט. מדיה וקבצים בנושא סנדי פוינט בוויקישיתוף ערך זה הוא קצרמר בנושא יישובים בקריביים. אתם מוזמנים לתרום לוויקיפדיה ולהרחיב אותו.
מסגד חסן

האם התכוונתם ל... מסגד חסן בק – מסגד בשכונת מנשיה (תל אביב) מסגד חסן השני – מסגד בקזבלנקה שבמרוקו מסגד הסולטאן חסן בקהיר שבמצרים מגדל חסן – צריח (מינרט) של מסגד שבנייתו לא הושלמה ברבאט שבמרוקו
מגדל חסאן

מגדל חסאן (בערבית صومعة حسان) הוא מינרט בלתי גמור של מסגד שבנייתו לא הושלמה הנמצא ברבאט בירת מרוקו. ב-1195 הסולטאן אבו יוסוף יעקוב אל מנצור (ابو يوسف يعقوب المنصور) יזם הקמת מסגד שנועד להיות הגדול ביותר בעולם עם הצריח הגבוה בעולם - מגדל חסאן; המגדל תוכנן על פי דוגמת הצריח של מסגד כותוביה (جامع الكتبية) במרקש. ב-1199 הסולטאן מת ובניית המסגד נעצרה. המגדל, הבנוי מאבן חול אדומה, מגיע לגובה של 44 מטר ׁ(כמחצית מהגובה המתוכנן שהיה 86 מטר). במקום מדרגות, העלייה על המגדל הייתה אמורה להיות על רמפות שנועדו לאפשר למואזין לרכוב על סוס לחלק העליון של המגדל כדי לקרוא לתפילה. מייחסים את תכנון המגדל לאדריכל ג'אבר בן אפלח שבנה את מגדל המסגד כותוביה ואת מגדל מסגד חירלדה בסביליה (המשמש כמגדל פעמונים). ממול למגדל חסאן ניצב מאוזוליאום מוחמד ה-5 (סבו של המלך הנוכחי). בנייתו החלה בשנת 1961, מייד לאחר מותו של המלך, והסתיימה לאחר עשר שנים. במבנה באות לידי ביטוי מיטב האמנויות המרוקאיות: עבודה בעץ, שיש, טיח וברונזה. האתר בו נמצאים המגדל והמאוזולאום הוכרז ב-2012 כאתר מורשת עולמית, בקריטריונים 2 ו-4. מהמסגד נותרו רק התחלות בנייה של קירות ספורים וכ-200 עמודים לא גמורים הניצבים ברחבה שבין המגדל לבין המאוזולאום הקרוי: "כיכר יעקוב אבן מנסור". מדיה וקבצים בנושא מגדל חסאן בוויקישיתוף ערך זה הוא קצרמר בנושא מסגדים ובנושא מרוקו. אתם מוזמנים לתרום לוויקיפדיה ולהרחיב אותו.
לאה גולדין

חדווה לאה גולדין (נולדה בשנת 1955) היא מרצה בכירה באפקה - המכללה האקדמית להנדסה בתל אביב ובעבר ראש המחלקה להנדסת תוכנה במכללה האקדמית להנדסה ירושלים ובמכללת שנקר. מנכ"לית חברת הייעוץ Golden Solutions. היא אימו של הדר גולדין, קצין גבעתי, שגופתו מוחזקת בידי ארגון החמאס. נולדה וגדלה בחיפה, בתם של צבי וחנה אלעד (אולק), שעלו לארץ ישראל לאחר מלחמת העולם השנייה. היא בעלת תואר דוקטור מהטכניון על עבודת מחקר בנושא הנדסת דרישות, שנכתבה בפקולטה למדעי המחשב, בהנחייתו של פרופסור דניאל ברי. גולדין היא מומחית בתחום הנדסת תוכנה, תהליכי פיתוח והבטחת איכות תוכנה. החל משנות ה-80 היא עוסקת בפיתוח מערכות משובצות מחשב, ושימשה בתפקידים טכניים וניהוליים שונים, בין השאר בחברות נייס וקומברס. כיום היא מנכ"לית חברת Golden Solutions ויו"ר הסניף הישראלי של IEEE Computer Society. היא עבדה עם חברות וגופים גדולים ובהם רפא"ל והתעשייה האווירית. הייתה שותפה בפרויקט למחשוב המידע של חקר הסרטן בקולג' האוניברסיטאי של לונדון (UCL). כיהנה כראש המחלקה להנדסת תוכנה במכללה האקדמית להנדסה ירושלים ובמכללת שנקר. גולדין נשואה להיסטוריון פרופ' שמחה גולדין. הזוג התגורר בעבר ביישוב אשחר, וכיום מתגוררים בכפר סבא. הם הורים לאיילת, חמי (עו"ד) וצור. בנם הרביעי, הדר, תאומו של צור, היה קצין בפלס"ר גבעתי. הוא נשבה על ידי ארגון חמאס במהלך לחימה ברפיח במבצע צוק איתן, וכעבור יום הוכרז כחלל צה"ל. ההחלטה התקבלה לאחר הקמת בית דין מיוחד, בראשות הרב הצבאי הראשי, רפי פרץ, שבחן את הממצאים שהובאו משטח הלחימה. הגישה תוכנית רדיו יחד עם נסים משעל ודרור רפאל ב-103fm בשנים 2017–2018. מדיה וקבצים בנושא לאה גולדין בוויקישיתוף לאה גולדין, באתר פרויקט הגנאלוגיה במתמטיקה לאה גולדין, באתר dblp לאה גולדין, המלחמה בסרטן מתחילה כאן, באתר TheMarker‏, 30 באוקטובר 2007 דליה בן ארי, לאה גולדין: "אני אם שבויה. תנו לי להיות אם שכולה", באתר את, 17 בספטמבר 2017 הדר גולדין באתר יזכור הדר גולדין נפל בקרב, באתר ישראל היום, 3 באוגוסט 2014 לאה גולדין מצטרפת למגישה ברדיו 103FM, באתר "סרוגים", 14 במאי 2017 לאה גולדין תגיש תכנית ב-103FM, באתר ערוץ 7, 14 במאי 2017
יחיאל מיכל אשכנזי

רבי יחיאל מיכל אשכנזי מטולצ'ין (? - לפני ה'תקל"ב 1772) היה חתנו של הבעל שם טוב, בעלה של בתו היחידה אדל, ומרבותיהם של בנו רבי משה חיים אפרים מסדילקוב ורבי שניאור זלמן מלאדי. נולד לרבי ברוך. תולדותיו לוטות בערפל. מקובל שמוצאו מגרמניה (ומכאן כינויו "אשכנזי", וביידיש: "דער דייטשל") ממנה עבר לפודוליה ושם נמשך לחסידות, אך יש מפקפקים בהשערה זו, ומשערים שמוצאו מאזור מז'יבוז' או טולצ'ין. את הכינוי "דער דייטשל" הם תולים בלבושו המערב-אירופאי. האגדה החסידית מספרת שהבעל שם טוב שלח את אחד מתלמידיו לבחון אותו בתורה, כדי לדעת אם הוא ראוי לשאת את בתו, אך תגובתו הייתה: לא ידעתי, איני יודע ולא אדע. התשובה נשאה חן מאוד בעיני הבעל שם טוב, שלקח אותו כחתן לבתו אדל. חתונתם נערכה בערך בשנת תצ"ה (1735). על פי ההשערה התגורר בעיירה טולצ'ין ושימש כשוחט, אך גם ידיעה זו אינה ודאית. על פי המסופר בספר "בית רבי" (תולדות בית חב"ד), הוא היה במזריטש וערך "טיש" בסעודת פורים. המגיד ממזריטש שלח את תלמידו רבי שניאור זלמן מלאדי להשתתף ב"טיש". דבריו באותו "טיש" שימשו בסיס לאחת מתורותיו היסודיות של רבי שניאור זלמן. לאחר פטירת המגיד, כאשר נתמנה רבי שניאור זלמן להיות אדמו"ר לחסידים, הבין שכדי להיות "רבי", צריך גם להשתמש ב"מופתים" ולמד את העניין מרבי יחיאל מיכל. גם בנו של רבי יחיאל, בעל "דגל מחנה אפרים", ורבי ישראל מקוז'ניץ מביאים בספריהם דברי תורה בשמו. רבי יוסף יצחק שניאורסון כותב שהוא היה הדמות הבולטת בין "זקני התלמידים הקדושים" שמהם קיבל רבי שניאור זלמן תורה. נותרו ממנו כמה סיפורים חסידיים. רבי משה חיים אפרים מסדילקוב, בעל "דגל מחנה אפרים" רבי ברוך ממז'יבוז' פייגה, אמו של רבי נחמן מברסלב ושל רבי ישראל, המכונה "דער טויטער" (המת) מרדכי שרגא באומינגר, אגרות רבנו ישראל בעל שם טוב וחתנו רבי יחיאל מיכל לרבי אברהם גרשון מקיטוב, בתוך: סיני, כרך עא, ניסן-אייר תשל"ב, עמ' רמח-רסט. מאיר וונדר, אלף מרגליות, ירושלים תשנ"ג, פריט מס. 886, "רבי יחיאל מיכל אשכנזי ממזבוז". הרב שלמה אבי"ש, הרבנית אדל ובעלה הרה"ק רבי יחיאל מיכל זי"ע, בתוך: היכל הבעש"ט: מאסף למשנת החסידות, גיליון ד, ניו יורק: היכל מנחם, תשס"ד. עמ' קכב-קכו. נפתלי אהרן וקשטיין, ויתילדו מס' 85 יצחק אלפסי, החסידות מדור לדור חלק א', פרק "מייסד החסידות רבי ישראל בעל שם טוב", נוקט בתאריך ה'תקמ"ד לערך, (1784), כתאריך פטירתו המשוער. ואולם, אבי"ש, הרבנית אדל, ובעלה (להלן בפרק "לקריאה נוספת"), הערה 28, מעלה שבוודאי כבר לא היה בין החיים בשנת תקל"ב. אבי"ש, הרבנית אדל, ובעלה, מצטט את המפקפקים בהשערת מוצאו של אשכנזי. הם גם מצביעים על כך שבנו החורג של הבעל שם טוב, ר' יוסף, נקרא גם הוא אשכנזי וכנראה גם כונה "דער דייטשל" וייתכן שחל בלבול ביניהם בנקודה זו, ולכן מפקפקים גם בעצם יחוס הכינוי "דער דייטשל" לחתנו של הבעל שם טוב. המסורת המקורית מדברת על "המגיד מפולנאה", דמות עלומה שהוצעו מספר פתרונות לזהותה: א. רבי יעקב יוסף מפולנאה, ב. "המוכיח מפולנאה", ג. המגיד ממזריטש; אבי"ש, הרבנית אדל, ובעלה, הערה 14, שולל את היתכנות האפשרות השלישית, ולדעתו האפשרות הסבירה ביותר היא כי מדובר במוכיח מפולנאה. אבי"ש, הרבנית אדל, ובעלה, עמ' קכד והערה 18. פרק ב'. דף ג' עמוד א'. תורה זו מכונה "יביאו לבוש מלכות", והיא מודפסת בספרו של בעל התניא, "תורה אור". חיים מאיר היילמן, בית רבי, ברדיטשוב, תרס"ב, עמ' 6 הרב יוסף יצחק שניאורסון, ספר השיחות - תש"ח, עמ' 198. סיפורי חסידים - מועדים, ראש השנה. שמועות וסיפורים חלק א'. על שם האגדה החסידית המספרת כי מת בילדותו, וסבו הבעל שם טוב החיה אותו.